Βασίλης Πετροπουλάκης

Ο Βασίλης Πετροπουλάκης (1930-2018), του Λυκούργου,  ήταν Έλληνας στρατιωτικός εν αποστρατεία και πολιτικός. Υπηρέτησε ως νομάρχης τη δεκαετία του '80.

 Βιογραφικά στοιχεία 
Γεννήθηκε στην Ράχη Γυθείου το 1930 και σπούδασε στη Στρατιωτική Σχολή Ευελπίδων."Οι Νομάρχες της Αλλαγής", εφ. Τα Νέα, φύλλο 24ης Απριλίου 1982, σελ. 10. 1964 με 1966 υπηρέτησε ως εθελοντής στην Κύπρο. Κατά την περίοδο της χούντας ως Λοχαγός αρνήθηκε να συμμετάσχει στο πραξικόπημα και κατήγγειλε την προετοιμασία του στον στρατηγό Βαρδουλάκη. Οι πραξικοπηματίες πληροφορήθηκαν τις διαρροές, επέσπευσαν το κίνημά και αμέσως μετά την επικράτησή τους έθεσαν τον Πετροπουλάκη ως αντιφρονούντα σε αποστρατεία, τον συνέλαβαν και τον φυλάκισαν. Επανείλθε σε ενεργό υπηρεσία την μεταπολίτευση με τον βαθμό του Αντισυνταγματάρχη, ήταν ένας από τους Μάρτυρες στην Δίκη για το Πολυτεχνείο και αποστρατεύτηκε από την Κυβέρνηση της Νέας Δημοκρατίας με τον βαθμό του Συνταγματάρχη. Έγινε μέλος του ΠΑΣΟΚ μετά την ίδρυση του κινήματος και τον Μάρτιο του 1982 διορίστηκε Νομάρχης Κιλκίς, υπηρετώντας στον νομό ως τη μετάθεσή του, τον Σεπτέμβριο του 1985. Στη συνέχεια διατέλεσε Νομάρχης Μεσσηνίας από το 1985 ως το 1989, την περίοδο του μεγάλου σεισμού στην Καλαμάτα (1986).

Απεβίωσε σε ηλικία 88 ετών στις 9 Οκτωβρίου 2018. Πέθανε ο πρώην Νομάρχης Μεσσηνίας, Βασίλης Πετροπουλάκης!, athensmagazine.gr, 11 Οκτωβρίου 2018, ανακτήθηκε στις 9 Οκτωβρίου 2020.

Παραπομπές

Κατηγορία:Έλληνες στρατιωτικοί
Κατηγορία:Νομάρχες Κιλκίς
Κατηγορία:Νομάρχες Μεσσηνίας